Շատ կինոաշխատողներ Հավերժական քաղաք էին բերել իրենց ընտանիքները և նրանց ներգրավում էին կինոնկարի աշխատանքներում: Օրինակ, աղջիկները, որոնցից Ջոն փորձում է վերցնել ֆոտոապարատը, Ուիլյամ Ուայլերի դուստրերն են: Դրանից բացի, ֆիլմին մասնակցում էին բարձր դասի իրական ներկայացուցիչներ` խաղալով դեսպանատան տեսարանում, ինչպես նաև իսկական լրագրողներ, որոնք ֆիլմի վերջում Աննային հայտնում են իրենց իսկական անունները: Ֆոտոմոդելի դերը Իրվին Ռադովիչի տան զվարճալի դրվագում խաղացել է Իտալիայում մեծ հեղինակություն վայելող Տանյա Վեբերը: